నరుడు/మంగళగీతము - వికీసోర్స్
నరుడు/మంగళగీతము
←ఆరవ భాగం
85986నరుడు — మంగళగీతముఅడివి బాపిరాజు2010
అందరూ వచ్చినారు. ఇల్లంతా కలకలలాడిపోయింది. బిడ్డలందరికీ మూర్తి ఎంతో ఇష్టుడైనాడు. అతన్ని ఎక్కి తొక్కేవా రా బాలికలు. వారినందరినీ అతడు బొంబాయి సినిమాలకు తీసుకొని వెళ్ళేవాడు. అక్కడ బొమ్మలు, మిఠాయి దినుసులు బహుమతులిచ్చేవాడు. ఆ సమయంలో డాక్టరు గ్రేస్ టెంపిల్టనుగారు కూడ మేనకోడలి కాపురం చూడటానికి వచ్చింది.
వచ్చిన చుట్టాలందరూ వారం రోజులుండి అందరూ కలిసి వెళ్ళిపోయినారు. భార్య చుట్టాలందరితో తనకు తిరిగి ప్రేమ కుదరడం తన అదృష్టమని ఉప్పొంగిపోయాడు మూర్తి.
అతడూ, జెన్నీ ఇద్దరూ వారి వారి పనులలో నిమగ్నులైనారు. సాయంకాలం అతడు తిరిగి వచ్చేసరికి జెన్నీ తన వైద్యాలయంలో పనిలో మునిగి ఉండేది. మూర్తి స్నానంచేసి బట్టలు మార్చుకొని, భార్యకడకుపోయి, ఆమె పని పూర్తికాగానే, ఆమెతో కలిసి ఇంటికి వచ్చేవాడు. ఆమెకూడా స్నానం చేసి బట్టలు మార్చుకొని వస్తే ఇద్దరూ కారు ఎక్కి బొంబాయి సినిమాకు పోవడమో, లేక ఊరికే శీతల వాయుసేవానంద సంచారం చేయడమో కార్యక్రమం పెట్టుకొనేవారు. ఇంటికి వచ్చి భోజనంచేసి రాజకీయాలూ యుద్దమూ చర్చింపసాగేవారు.
మానవ ద్వేషమూ, పశుత్వమూ అతని హృదయాన్ని కలచివేసేది. ఆమె హృదయం అతని హృదయానికి శ్రుతి.
"ప్రియతమా! ఈ యుద్ధం తలచుకున్నప్పుడల్లా గుండె బేజారవుతూంటుంది."
ఒక్కొక్కప్పుడు హిట్లరు సంధికి వస్తాడేమో అనే ఆశ పుట్టుతూ ఉంటుంది.
"వట్టి అడియాస జెన్నీ!"
"ఇప్పుడే దేశాలన్నిటా యుద్ధపు వేడి అలుముకుపోతోంది. హిట్లరు డెన్మార్కు ఆక్రమించాడు. నార్వే మీదకు విరుచుకుపడ్డాడు. మన వాళ్ళందరూ! వెళ్ళి ఇరవై రోజులు కాలేదు. నార్వే అయిపోయింది. హాలెండు, బెల్జియం, లడ్జెంబర్గులలోనికి ఒక్కసారిగా చొచ్చుకుపోయారు. ఆ దేశాలన్నీ అయిపోతున్నాయి."
"వీడు సైతాను తమ్ముడు కాడుగదా?"
"ఇటు కాంగ్రెసు వారి ఉద్దేశమే తెలియటంలేదు!"
"లీగుకూ, కాంగ్రెసుకూ మధ్య దాటరాని అఖాతం వచ్చిపడింది."
"మన దేశానికి ఇబ్బంది లేదని నా ఉద్దేశము. ఎందుకంటావా? మహాత్ముడు దేశంలో ఉన్నంతకాలమూ దుర్మార్గులు ఈ దేశంవైపు తేరిపార చూడలేరు."
"నీకు మహాత్ముడంటే అంత పవిత్ర భావం ఎందుకో ఇప్పుడు నాకర్థం అవుతున్నది."
"మహాత్ముడు వ్యక్తి సత్యాగ్రహం ఎంత చక్కగా నిర్వహిస్తున్నాడో!" ​ మూర్తి జెన్నీని చూచి "ప్రియా సంపూర్ణ స్వరాజ్యం రానీ హిమాలయాలనే అఖండ శక్తిని మేము మన దేశానికి వరమిచ్చేటట్లు చేయగలం. ఆ పర్వతాలలో యెన్నివేల లోయలు, ఎన్ని మహానదులు! అన్నీ ఆనకట్టలు కట్టి హిందూదేశం ఏమిటి సర్వ ఆసియాకు విద్యుచ్ఛక్తి సరఫరా చేయగలం. రాజపుత్రపు టెడారిని మహోద్యానవనం చేస్తాము." అని పలికినాడు. జెన్నీ భర్త మోము చూచి అందు వెలిగిపోయే కాంతులు చూచి ఆనంద చకితయైనది.
అలా వారు గంటలకొలదీ మాట్లాడుకొనేవారు.
ఆనాటి కానాడు జెన్నీ భర్త ప్రేమ క్షీరవారాశిలో వటపత్ర శయని అయి ఆనందతరంగ డోలికాలోల పరవశమై పోతున్నది. ఆమె మూర్తిని హిందూ బాలికలవలె పూజింపసాగింది. ఆమె అద్భుతాలైన ఖద్దరు పట్టుచీరలు కొనుక్కొని కట్టడం నేర్చుకుంది. బెంగుళూరి పట్టురవికలు, భారతీయ భూషణాలూ అలంకరించు కొనసాగింది. ఆ నూత్న మనోహరి వేషం చూస్తూ మూర్తి పరవశుడై పోయినాడు.
మూర్తి పని జూన్ నెలాఖరుకు మూడుపాళ్ళు పూర్తి అయిపోయింది. జలాశయం, జలసూత్రాలు, గొట్టాలు, కొండపని అంతా పూర్తి అయినాయి.
వానలు ప్రారంభించాయి. పని అంతవరకూ బాగా ఉందని సంతోషిస్తూ, మూర్తి ఇంటికి వచ్చేసరికి, జెన్నీ ఇంటికి రాలేదు. మూర్తి స్నానంచేసి సావిడిలో పడకకుర్చీలో కూర్చుండి పైపు కాలుస్తూ, పగటి కలలు కంటున్నాడు. కాలం ఎంత జరిగిందో అతనికి తెలియదు. చటుక్కున జెన్నీ కలకలలాడుతూ లోననుండి నెమ్మదిగా నడిచి వచ్చి భర్త కన్నులు మూసింది. అతడులిక్కిపడి "దొంగా! నా సామ్రాజ్ఞివి నువ్వు! తెలుసుకున్నానులే!" అన్నాడు.
ఆమె చేతులు తీసి, అతని వైపు నోటనుండి తీసి బల్లమీద పెట్టి అతని ఒళ్ళో కూర్చుని అతని మెడచుట్టూ చేయి వైచి, అతని చెవిదగ్గర నోరుంచి "ఓ నా నరుడా! నువ్వు తండ్రివి కాబోతున్నావు!" అని చెప్పి, అతని కన్నులు మూసింది.
"ఆఁ!" అంటూ మూర్తి భార్యను గట్టిగా హృదయానికి అదుముకొని, "నా దేవీ! కుళ్ళు నీళ్ళలో పొర్లాడే ఈ పశువును ఐరావతాన్ని చేశావు. నాకు నా ఆత్మలో నీ ఆత్మ కలిపి ఒక దివ్య వరం ప్రసాదించావా?" అని ఆమె పెదవులు చుంబించినాడు.
narudu/mangalageetamu - viccysores
narudu/mangalageetamu
rearava bhagam
85986narudu u mangalageetamudivi bapiraju2010
andaruu vachinaaru. illanta kalakalaladipoyindi. biddalandarikii muurti entho ishtudainaadu. atanni ekki tokkeva raa baalikalu. vaarinandarinii atadu bombai sinimaalaku teesukoni vellevaadu. akkada bommalu, mitaayi dinusulu bahumatulichevadu. aa samayamlo daaktaru grays tempiltanugaaru kuuda menakodali kapuram chudataniki vachindi.
vachina chuttaalandaruu vaaram rojulundi andaruu kalisi vellipoyinaaru. bharya chuttaalandaritho tanaku tirigi prema kudaradam tana adrushtamani uppongipoyaadu muurti.
ataduu, jenni iddaruu vaari vaari panulalo nimagnulainaaru. saayankaalam atadu tirigi vachesariki jenni tana vaidyaalayamlo panilo munigi undedi. muurti snaanamchesi battalu maarchukoni, bharyakadakupoyi, aame pani puurtikaagaanee, aametho kalisi intiki vachevaadu. amekuda snaanam chesi battalu maarchukoni vaste iddaruu kaaru ekki bombai sinimaaku povadamo, leka oorike sheetala vaayusevaananda sanchaaram cheyadamo kaaryakramam pettukonevaaru. intiki vachi bhojananchesi raajakeeyaaluu yuddamuu charchimpasaagevaaru.
manava dveshamuu, pasutvamuu athani hrudayaanni kalachivesedi. aame hrudayam athani hrudayaaniki shruthi.
"priyatama! ee yuddham talachukunnappudalla gunde bejaaravutuuntundi."
okkokkappudu hitlaru sandhiki vastademo ane aasha puttutuu untundi.
"vatti adiasa jenni!"
"ippude deshalannita yuddhapu vedi alumukupotondi. hitlaru denmarku aakraminchaadu. narve meedaku viruchukupaddaadu. mana vaallandaruu! velli iravai rojulu kaaledu. narve ayipoyindi. halendu, beljium, ladjembargulaloniki okkasariga chochukupoyaru. aa deshaalannii ayipotunnaayi."
"veedu saitaanu tammudu kaadugadaa?"
"itu congressu vaari uddesame teliyatamledu!"
"leegukuu, kaangresukuu madhya daataraani akhaatam vachipadindi."
"mana deshaniki ibbandi ledani naa uddesamu. endukantava? mahatmudu desamlo unnantakaalamuu durmaargulu ee desamvaipu teripara chudaleru."
"neeku mahatmudante anta pavitra bhavam enduko ippudu naakartham avutunnadi."
"mahatmudu vyakti satyagraham entha chakkaga nirvahistunnado!" u muurti jenneeni chuuchi "pria sampuurna swarajyam raanii himalayalane akhanda saktini memu mana deshaniki varamichetatlu cheyagalam. aa parvataalalo yennivela loyalu, enni mahaanadulu! annee aanakattalu katti hindudesam emiti sarva aasiyaaku vidyuchchakti sarafara cheyagalam. rajaputrapu tedarini mahodyanavanam chestamu." ani palikinadu. jenni bharta momu chuuchi andu veligipoye kaantulu chuuchi aananda chakitayainadi.
alaa vaaru gantalakoladii matladukonevaru.
aanaati kaanaadu jenni bharta prema ksheeravaaraasilo vatapatra sayani ayi aanandataranga dolikalola paravasamai potunnadi. aame muurtini hindu balikalavale poojimpasaagindi. aame adbhutaalaina khaddaru pattucheeralu konukkoni kattadam neerchukundi. benguluri patturavikalu, bhaarateeya bhuushanaaluu alankarinchu konasagindi. aa nootna manohari vesham chustuu muurti paravasudai poinadu.
muurti pani joon nelaakharuku moodupaallu puurti ayipoyindi. jalasayam, jalasuutraalu, gottalu, kondapani antaa puurti ainai.
vaanalu praarambhinchaayi. pani antavarakuu baga undani santoshistuu, muurti intiki vachesariki, jenni intiki raledu. muurti snaanamchesi saavidilo padakakurchilo koorchundi paipu kaalustuu, pagati kalalu kantunnadu. kaalam entha jarigindo ataniki teliyadu. chatukkuna jenni kalakalalaadutuu lonanundi nemmadigaa nadichi vachi bharta kannulu moosindi. atadulikkipadi "dongaa! naa saamraagnivi nuvvu! telusukunnanule!" annadu.
aame chetulu teesi, athani vaipu notanundi teesi ballameeda petti athani ollo kuurchuni athani medachuttuu cheyi vaichi, athani chevidaggara norunchi "oo naa naruda! nuvvu tandrivi kaabotunnavu!" ani cheppi, athani kannulu moosindi.
"aa!" antuu muurti bhaaryanu gattigaa hrudayaaniki adumukoni, "naa devi! kullu neellalo porlade ee pasuvunu airavatanni chesavu. naaku naa aatmalo nee aatma kalipi oka divya varam prasadinchava?" ani aame pedavulu chumbinchinaadu.